
Egy üveggyár intralogisztikai elemzése

Kulcsszavak: Intralogisztika; készletgazdálkodás; termelés
A dolgozatom egy Üveggyár Intralogisztikájának optimalizálási lehetőségeiről írtam. Azért választottam ezt a témát, mert manapság ebben a költségérzékeny világban a vállalkozásoknak erős piaci versenyben kell részt venniük a fennmaradás érdekében, és ha a vállalatok életképesek akarnak maradni és a lehető legnagyobb profit mellett akarnak termelni, akkor versenyelőnyre kell szert tenniük a konkurenciájukkal szemben. A cégek költségeiket nagymértékben úgy tudják csökkenteni, ha arra törekszenek, hogy a termékeikhez kapcsolt szolgáltatásaik színvonalát növelik és a lehető legjobban integrálják és optimalizálják azokat. Dolgozatom megírása előtt az volt a célkitűzésem, hogy segítséget nyújtsak a vállalat logisztikai folyamatainak hatékonyabbá tételében.
Elemzéseim és a vizsgálataim során leginkább a készletgazdálkodás, raktározás és a termelés területén találtam optimalizálási lehetőségeket, amelyek megoldására a dolgozatomban tettem javaslatokat.
Az előzetes vizsgálataimat követően a tanulmányaimra, a primer és a szekunder kutatásaimra támaszkodva hipotéziseim beigazolódtak és a logisztika egyes szakterületein belül alkalmazott technikák adaptálásával megoldhatóak lennének a különböző, feltérképezett problémák. Ugyanakkor javaslataim esetleges alkalmazásánál figyelembe kell venni, hogy egyelőre elméleti síkon futnak, ezért az esetleges bevezetésüknél tapasztalat hiányában körültekintéssel kell eljárni a felmerülő nehézségek elkerülése és megoldása érdekében.



